*Príloha č. 8 PpP*

|  |
| --- |
| **Postup preukázania plnenia medzinárodných sankčných opatrení Európskej únie** |

1. V nadväznosti na ruskú vojenskú agresiu na Ukrajine Európska komisia (EK) prijala Nariadenia a usmernenia (tzv. **sankčné nariadenia**), ktorých cieľom je zamedziť, aby podpora smerovala osobám uvedeným v reštriktívnych opatreniach prijatých zo strany Európskej únie (EÚ) v súvislosti s vojenským konfliktom na Ukrajine.
2. Sankčné nariadenia Rady EÚ sú priamo záväzné, uplatňujú sa automaticky a jednotne vo všetkých krajinách EÚ hneď po nadobudnutí ich účinnosti bez toho, aby museli byť transponované do vnútroštátnych právnych predpisov. V oblasti implementácie európskych štrukturálnych a investičných fondov ako aj v oblasti implementácie Programu Slovensko sú relevantné najmä nasledovné nariadenia a predpisy:
3. Zákon č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov.
4. Nariadenia Rady (EÚ) a usmernenia Európskej komisie k sankciám prijatým v nadväznosti na ruskú vojenskú agresiu na Ukrajine
5. Reštriktívne opatrenia upravené nariadením Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť alebo nezávislosť Ukrajiny
6. Reštriktívne opatrenia upravené nariadením Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (v znení neskorších predpisov
7. Cieľom tohto postupu je poskytnúť žiadateľovi/prijímateľovi informácie k preukázaniu plnenia medzinárodných sankčných opatrení.

# Preukazovanie plnenia medzinárodných sankčných opatrení EÚ

1. Sprostredkovateľský orgán **overuje plnenie** sankčných opatrení v nasledujúcich procesných fázach:
   1. administratívna finančná kontrola prvej ŽoP a záverečnej ŽoP,
   2. udržateľnosť projektu.

|  |
| --- |
| 1. Overenie vo fáze predloženia prvej ŽoP a záverečnej ŽoP |

1. Prijímateľ preukazuje plnenie medzinárodných sankčných opatrení pri prvej ŽoP a záverečnej ŽoP na úrovni prijímateľa.
2. Preukázanie na úrovni prijímateľa sa týka:

a) **Prijímateľa, jeho štatutárneho orgánu, resp. všetkých členov štatutárneho orgánu, všetkých členov jeho dozorného orgánu, prokuristu/prokuristov a iných osôb konajúcich v mene prijímateľa** (s výnimkou osôb splnomocnených konať v ich mene)

a zároveň

b) **všetkých právnických alebo fyzických osôb, ktoré sú s podnikom prijímateľa spojené a ich štatutárneho orgánu**, resp. všetkých členov ich štatutárneho orgánu, všetkých členov ich dozorného orgánu, prokuristu/prokuristov a iných osôb konajúcich v ich mene (s výnimkou osôb splnomocnených konať v ich mene)

a zároveň

1. **všetkých konečných užívateľov výhod** subjektov uvedených v písm. a) a b)

a zároveň

d) **užívateľov, dodávateľov a subdodávateľov prijímateľa**.

3. Postup preukázania:

Prijímateľ pri prvej ŽoP[[1]](#footnote-1) predloží čestné vyhlásenie (ČV) na úrovni prijímateľa, že žiadna z uvedených osôb nie je sankcionovanou osobou podľa zákona č. 289/2016 Z. z. o vykonávaní medzinárodných sankcií a o doplnení z. č. 566/2001 Z. z. o cenných papieroch a investičných službách a o zmene a doplnení niektorých zákonov (zákon cenných papieroch) v znení neskorších predpisov a že subjekt, ktorý zastupuje, nemá žiadny majetkový podiel ani nie je súčasťou riadiacej štruktúry osoba uvedená na sankčných zoznamoch. Za sankcionované osoby sa považujú najmä osoby uvedené v prílohe I nariadenia Rady (EÚ) č. 269/2014, prílohe XIX nariadenia Rady (EÚ) č. 833/2014 alebo právnická osoba, subjekt alebo orgán usadený v Rusku, ktorá/ktorý je z viac ako 50 % vo vlastníctve alebo pod verejnou kontrolou. Ak prijímateľ čestné vyhlásenie nepredloží, poskytovateľ vyzve prijímateľa na jeho predloženie.

1. SO pri prvej ŽoP a záverečnej ŽoP overí všetky osoby, ktoré zastávali vyššie uvedené pozície od momentu nadobudnutia účinnosti Zmluvy o poskytnutí NFP do času výkonu overovania.
2. Ak poskytovateľ identifikuje, že overované osoby (na úrovni prijímateľa) sa nachádzajú medzi sankcionovanými subjektmi, bude ďalej vychádzať z overenia skutočnosti, kedy boli tieto osoby na sankčný zoznam pridané. V prípade, že počas overovaného obdobia dané osoby neboli na sankčnom zozname, ale boli naň pridané až po uplynutí overovaného obdobia, teda po momente finančného ukončenia projektu, potom nebudú z danej skutočnosti vyvodené negatívne závery voči prijímateľovi. Upozorňujeme prijímateľa, že ak sa na neho vzťahujú sankčné reštriktívne opatrenia do momentu finančného ukončenia projektu, poskytovateľ je oprávnený odstúpiť od Zmluvy o poskytnutí NFP a prijímateľ je povinný vrátiť poskytnutý NFP.
3. V prípade, ak prijímateľ nepredloží ČV podľa odseku 5 ani po výzve na doplnenie, alebo má poskytovateľ pochybnosti o tom, či sú výdavky projektu dotknuté predmetnými nariadeniami Rady EÚ, avšak tieto nevie v danej fáze potvrdiť, SO uplatní postup podľa Zmluvy o poskytnutí NFP **a dočasne sa pozastaví poskytovanie NFP.** V rámci prebiehajúceho skúmania poskytovateľ preskúma z dostupných zdrojov (napr. Arachné, obchodný register, RPVS, Sankčná mapa EÚ, resp. prílohy príslušných sankčných nariadení Rady (EÚ), iné verejne dostupné zdroje), či sa na danú situáciu vzťahujú sankčné opatrenia.

|  |
| --- |
| 1. Overenie vo fáze udržateľnosti projektu |

1. Počas obdobia udržateľnosti prijímateľ preukazuje plnenie sankčných opatrení formou ČV iba v prípade, ak v predošlej fáze nedošlo k preukázaniu ich plnenia. V takom prípade dôjde k preukázaniu raz počas obdobia udržateľnosti, a to:

- voči osobám uvedeným v časti A v bode 2,

- postupom uvedeným v bode B tejto kapitoly.

1. V prípade, že z overenia vykonaného počas obdobia udržateľnosti vyplynie skutočnosť, že na osobu/osoby prijímateľa/dodávateľa/subdodávateľa/užívateľa sa vzťahovali/vzťahujú niektoré z vyššie uvedených sankčných opatrení, poskytovateľ bude postupovať podľa identifikovania skutočnosti, či sa na ne vzťahovali počas relevantného obdobia, a to nasledovne:
2. Ak poskytovateľ identifikuje, že:

- sankčné opatrenia sa na osobu/osoby prijímateľa/užívateľa vzťahovali už počas akéhokoľvek časového úseku spadajúceho do obdobia od momentu poskytnutia pomoci (nadobudnutia účinnosti Zmluvy o poskytnutí NFP) do momentu finančného ukončenia projektu, poskytovateľ je povinný odstúpiť od Zmluvy a vymáhať poskytnutý NFP;

- sankčné opatrenia sa na osobu/osoby prijímateľa/užívateľa začali vzťahovať až počas obdobia udržateľnosti projektu, poskytovateľ pokračuje v zmluvnom vzťahu s prijímateľom/užívateľom bez postihu voči prijímateľovi/užívateľovi;

- prijímateľ/užívateľ v súvislosti s predmetom projektu uzatvoril dodávateľskú zmluvu, resp. dodávateľ uzatvoril subdodávateľskú zmluvu s osobou, na ktorú sa v čase uzatvorenia zmluvy/dodatku k zmluve vzťahovali sankčné opatrenia uvedené v bode A, SO je povinný vymáhať poskytnutý NFP alebo jeho časť, ktorá bola poskytnutá v rozpore so sankčným mechanizmom, resp. je oprávnený odstúpiť od Zmluvy.

1. Pri záverečnej ŽoP predloží prijímateľ čestné vyhlásenie, ak sa od predloženia prvej ŽoP zmenili osoby, za ktoré sa čestné vyhlásenie predkladá. [↑](#footnote-ref-1)